OpenLLM-France/wikimedia huggingface dataset:
# St. John (Washington)

St. John és una població dels Estats Units a l'estat de Washington. Segons el cens del 2000 tenia 548 habitants.

## Demografia

Segons el cens del 2000, St. John tenia 548 habitants, 258 habitatges, i 163 famílies. La densitat de població era de 406,9 habitants per km².
Dels 258 habitatges en un 22,1% hi vivien nens de menys de 18 anys, en un 54,7% hi vivien parelles casades, en un 5,8% dones solteres, i en un 36,8% no eren unitats familiars. En el 34,1% dels habitatges hi vivien persones soles el 20,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,72.
Per edats la població es repartia de la següent manera: un 20,8% tenia menys de 18 anys, un 3,3% entre 18 i 24, un 20,4% entre 25 i 44, un 25,2% de 45 a 60 i un 30,3% 65 anys o més.
L'edat mediana era de 49 anys. Per cada 100 dones de 18 o més anys hi havia 86,3 homes.
La renda mediana per habitatge era de 33.393 $ i la renda mediana per família de 44.643 $. Els homes tenien una renda mediana de 31.389 $ mentre que les dones 18.750 $. La renda per capita de la població era de 18.722 $. Aproximadament el 5,4% de les famílies i el 7,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. John». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- St. John». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Atossa (desambiguació)

«Atossa» té aquests significats:
* Atossa, germana de Cambises I d'Anshan i esposa de Farnaces de Capadòcia
* Atossa, filla de Cir II el Gran
* Atossa, mare d'Arsès de Pèrsia (Artaxerxes IV)
* (810) Atossa, asteroide
# Handschuheim

Handschuheim (en alsacià Hänsche) és un municipi francès, situat a la regió del Gran Est, al departament del Baix Rin. L'any 1999 tenia 269 habitants.
Forma part del cantó de Bouxwiller, del districte de Saverne i de la Comunitat de comunes del Kochersberg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 188 | 191 | 204 | 224 | 232 | 269 |

## Administració

Llista d'alcaldes :
| Període | Identitat | Partit |
| 2008- | Dominique Hoeffel-Keil | |
# Atta laevigata

Atta laevigata és una espècie de formiga de la subfamília dels mirmicins (Myrmicinae). És una formiga talladora de fulles que es troba des de Colòmbia fins al Paraguai.
És una de les espècies més grosses d'Atta, i es pot reconèixer pel cap llis i brillant de les obreres més grans en una colònia. Atta laevigata és coneguda en el nord de Sud-amèrica com a formiga culona (a Colòmbia), o bachaco (a Veneçuela). S'han menjat durant segles, com una tradició heretada de cultures precolombines com la Guanes. Les reines són les úniques comestibles.

## Referències

* ↑ «Atta laevigata - AntCat». [Consulta: 24 novembre 2023].
# Xuguri

Xuguri (en rus: Шугури) és un poble del Daguestan, a Rússia, que en el cens del 2010 tenia 284 habitants. Pertany al districte rural d'Agvali.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Arbre d'Hipòcrates

L'arbre d'Hipòcrates és un plàtan situat a l'illa grega de Cos. Segons la tradició, és descendent directe de l'arbre sota el qual Hipòcrates (considerat el pare de la medicina) ensenyava als seus alumnes l'art de la medicina fa 2.400 anys. Segles després d'allò, es diu que l'apòstol Pau també reunia els seus deixebles a la seua ombra. L'arbre que podem trobar hui a Cos és un gran plàtan d'orient (Platanus orientalis), amb un diàmetre de 12 m. Es considera el plàtan més gran d'Europa.
L'arbre d'Hipòcrates es troba a Platia Platanou (plaça del Plàtan), enfront del castell dels Cavallers i al costat de la mesquita de Gazi Hassan (construïda al 1776) al centre de la ciutat de Cos, capital de l'illa homònima. Aquesta petita ciutat és també seu de l'Institut Internacional Hipocràtic i el Museu Hipocràtic, dedicat a ell. Prop de l'institut hi ha les ruïnes de l'Asclepeion, un edifici consagrat al déu de la medicina, Asclepi.
L'arbre actual deu tenir 500 anys, estimació difícil de verificar perquè té l'interior buit. Al voltant del plàtan hi havia fa temps unes columnes que ajudaven a suportar el pes de les gruixudes branques, però els terratrèmols les destruïren i en l'actualitat hi ha una estructura metàl·lica.

## Referències

* ↑ Hendriksen, Bartho; Leo Platvoet. Ródos, Kós & Dodekánisos. Ámsterdam: Babylon-De Geus, 1996, p. 69. ISBN 90-6222-518-7.
* ↑ El árbol de Hipócrates. Arxivat 2015-06-10 a Wayback Machine. Informació i turisme de Grècia.
* ↑ Pakenham, Thomas: "Árboles excepcionales del mundo". 2003. ISBN 84-8076-494-5

## Enllaços externs

* Vista panoràmica de 360° del venerable arbre de la Plaça del Plàtan, Cos Arxivat 2016-03-04 a Wayback Machine..
# Baluard de Sant Llorenç (Cardona)

El baluard de Sant Llorenç és el baluard del Castell de Cardona que es troba més proper a la vila de Cardona. Forma part junt amb la bateria del tambor i la bateria de Sant Josep de les construccions que protegien el camí d'accés a la vila.
La forma actual del baluard és fruit de la remodelació feta els anys 1794-1795 per substituir les ruïnes existents d'una obra anterior en forma de mitja lluna que fou destruïda per una mina durant el setge de 1711.
Es conserva gairebé la totalitat dels elements típics d'aquest tipus d'instal·lacions. Es conserven les esplanades de canó fetes amb pedra, les troneres i els merlets, els drenatges i quasi tots els travessos habilitats com banquetes pel tir de fuselleria. Es conserva també restes de l'antiga latrina del cós de guàrdia.
A la cara dreta del baluard s'hi pot veure una creu formada amb projectils d'artilleria incrustats en el parament del mur. Aquesta creu commemora el setge de la fortalesa durant la Guerra de Successió.

## Referències

* 1 2 Alfaro, Joan Manuel. Dues hores al castell de Cardona. Les Fortaleses Catalanes, abril 2011. ISBN GI-582-2011.
* ↑ El setge a la fortalesa de Cardona
# Barbeta

«Barbeta» té aquests significats:
* Barbeta o mentó, part de la mandíbula humana
* Barbeta o salsifí (Tragopogon porrifolius), planta silvestre i conreada de la família Asteraceae
* Barbeta (parapet), tros de parapet ordinàriament col·locat en els angles d'un bastió destinat al tir de l'artilleria al descobert
* Barbeta àlies del bandoler Pere Barba.
# Khutu

Khutu (en rus: Хуту) és un poble del krai de Khabàrovsk, a Rússia, que el 2012 tenia 13 habitants. Pertany al districte rural de Vàninski.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Variables conjugades

* Aquest article tracta sobre les variables usades en mecànica quàntica. Si cerqueu les variables conjugades en el context de la termodinàmica, vegeu «variables conjugades (termodinàmica)».
Les variables conjugades són parells de variables definides matemàticament de tal manera que esdevenen transformades de Fourier duals l'una de l'altra, o d'una manera més general, estan relacionades mitjançant la dualitat de Pontryagin. Les relacions de dualitat menen naturalment a una incertesa en física anomenada principi d'incertesa de Heisenberg. En termes matemàtics, les variables conjugades són part d'una base simplèctica, i el principi d'incertesa correspon a la forma simplèctica.

## Referències

* ↑ Heisenberg – Quantum Mechanics, 1925–1927: The Uncertainty Relations Arxivat 2015-12-22 a Wayback Machine. (anglès)
* ↑ Some remarks on time and energy as conjugate variables (anglès)
# Khuushuur

El Khuushuur (Mongol: Хуушууp) és un tipus d'empanada o massa farcida molt popular a la cuina mongola. La carn pot ser de vaca o be (aquest més tradicional), i sol estar picada amb cebes, all i altres espècies. La massa exterior s'enrotlla sobre la carn fent una mena de "butxaca" semi-circular. El cuiner tanca els extrems perquè no en surti el contingut. Es fregeixen en oli fins que es dauren exteriorment, es serveix calent i es menja amb les mans.

## Referències

* ↑ Bogert, Millicent «Real street food: Mongolian Khuushuur» (en anglès). The Guardian, 16-12-2014. ISSN: 0261-3077.
# St. Elizabeth

St. Elizabeth és una població dels Estats Units a l'estat de Missouri. Segons el cens del 2000 tenia 297 habitants.

## Demografia

Segons el cens del 2000, St. Elizabeth tenia 297 habitants, 91 habitatges, i 63 famílies. La densitat de població era de 126 habitants per km².
Dels 91 habitatges en un 37,4% hi vivien nens de menys de 18 anys, en un 67% hi vivien parelles casades, en un 1,1% dones solteres, i en un 29,7% no eren unitats familiars. En el 27,5% dels habitatges hi vivien persones soles el 19,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,39.
Per edats la població es repartia de la següent manera: un 25,9% tenia menys de 18 anys, un 6,1% entre 18 i 24, un 25,3% entre 25 i 44, un 10,1% de 45 a 60 i un 32,7% 65 anys o més.
L'edat mediana era de 40 anys. Per cada 100 dones de 18 o més anys hi havia 77,4 homes.
La renda mediana per habitatge era de 39.375 $ i la renda mediana per família de 42.188 $. Els homes tenien una renda mediana de 27.031 $ mentre que les dones 19.375 $. La renda per capita de la població era de 13.882 $. Cap de les famílies i el 2,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Elizabeth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- St. Elizabeth». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Aš

Aš és un poble de la República Txeca. Es troba a la regió de Karlovy Vary. El 2021 tenia 13.105 habitants. La primera menció escrita de la vila data del 1281.
# Sphingonaepiopsis gorgoniades

Sphingonaepiopsis gorgoniades és una espècie de lepidòpter ditrisi de la família dels esfíngids (Sphingidae) que viu des d'Europa de l'Est fins Àsia Central.

## Característiques

Es tracta de l'esfíngid més petit que es pot trobar a Europa, la seva envergadura alar és d'entre 25 i 32 mm i l'eruga no sobrepassa els 40 mm. Presenta una coloració grisosa amb una franja marró, sobre la qual hi ha una petita taca blanca, a les ales anteriors i una forma que pot semblar una fulla morta, característiques que li atorguen un aspecte únic entre altres espècies del continent europeu.

## Història natural

L'eruga s'alimenta principalment de Galium, especialment de Galium verum, tot i que també ho pot fer d'altres espècies de rubiàcies.

## Distribució

Es troba a Croàcia, Albània, Macedònia, centre i sud de Grècia, Bulgària, Romania oriental, sud d'Ucraïna i Crimea, sud de Rússia, nord de Kazan, sud dels Urals, Kazakhstan oriental, Kirguizstan i l'Afganistan. També s'ha registrat al centre i sud de Turquia, Líban, Israel, de l'oest cap a l'est de Jordània, nord de l'Iraq, el Caucas, nord de l'Iran i sud de Turkmenistan.

## Referències

* ↑ «BioLib - Sphingonaepiopsis gorgoniades» (en anglès). [Consulta: 4 juny 2024].

## Enllaços externs

* Sphingidae of the Western Palaearctic (anglès)
# Baraona

Baraona és un municipi espanyol ubicat a la província de Sòria, dins la comunitat autònoma de Castella i Lleó. Està formada per les localitats de Baraona, Jodra de Cardos, Pinilla del Olmo i Romanillos de Medinaceli.

## Referències

* ↑ admin. «Ayuntamiento de Baraona, Soria, Castilla y León» (en castellà), 03-02-2020. [Consulta: 26 juny 2023].
# Sphinx pinastri

Sphinx pinastri és una espècie de lepidòpter ditrisi de la família dels esfíngids (Sphingidae) que habita gran part d'Europa (excepte la península Ibèrica i unes poques zones de França, on l'espècie que s'hi troba és S. maurorum, Irlanda i les zones més fredes del continent), Sibèria, Turquia, Líban i nord d'Israel. En el segle xix aquesta papallona nocturna s'havia descrit com a espècie ocasional a Gran Bretanya, però des que es van fer plantacions de pins a Anglaterra hi està establerta. L'any 2019 també es va descriure a Còrsega, on es pensava que havia estat reemplaçada per S. maurorum, com en algunes regions de la França continental.
També està citada a Nord-amèrica, on Canadà i Estats Units, on s'especula que es troba l'origen d'aquesta espècie.
Les erugues són verdes, amb unes franges longitudinals blanques i una franja vermellosa en la part superior. Durant el dia, les papallones descansen sobre l'escorça dels pins, camuflades per la seva coloració grisa marronosa. L'eruga s'alimenta de les agulles dels pins i avets. Ha estat descrita en boscos de Pinus silvestris, Pinus strobus, Pinus cembra, Larix sibirica, Larix decidua i Picea abies. En la fase adulta prefereix plantes més aviat dolces, com el xuclamel. i també s'alimenten de Saponaria officinalis.
Les larves poden ser parasitades pels fongs entomopatògens Cordyceps.
* Sphinx pinastri ♂
* Sphinx pinastri ♂ △
* Sphinx pinastri ♀
* Sphinx pinastri ♀ △

## Referències

* 1 2 «Sphinx pinastri». [Consulta: 28 març 2022].
* ↑ Haxaire, Jean «Sur la présence surprenante de Sphinx pinastri (Linnaeus, 1758) en Corse» (en francès). Oreina, 45, 2019, pàg. 8-10 [Consulta: 28 març 2022].
* 1 2 «Sfinge del pino» (en italià). Nature-Guide. [Consulta: 28 març 2022].
* ↑ «Pine hawkmoth - Sphinx pinastri Linnaeus, 1758» (en anglès). Butterflies and moths of North America. [Consulta: 28 març 2022].
* ↑ Paolo, Mazzei; Morel, Daniel; Panfili, Raniero. «Sphinx pinastri» (en anglès). Moths and Butterflies of Europe and North Africa. [Consulta: 28 març 2022].
* ↑ «Fiche de Sphinx pinastri» (en francès). Oreina-ObsNat. [Consulta: 28 març 2022].
* ↑ Shrestha, Bhushan et al. «Coleopteran and Lepidopteran Hosts of the Entomopathogenic Genus Cordyceps sensu lato» (pdf) (en anglès). Journal of Micology, 2016. DOI: 10.1155/2016/7648219.

## Enllaços externs

* Sphingidae of the Western Palaearctic (anglès)
* Lepiforum (en alemany), amb moltes imatges
# La selva en casa

La selva en casa va ser un programa de televisió de la cadena Cuatro (propietat de Mediaset España), protagonitzat per Francisco Javier Cuesta Ramos (també conegut com a Frank Cuesta o Frank de la Jungla), veterinari i herpetòleg lleonès resident a Bangkok (Tailàndia).
El 2010, els reporters del programa de Cuatro "Callejeros Viajeros" toparen amb Francisco Javier mentre rodaven una entrega del programa a Tailàndia. Frank va resoldre un problema que els membres de l'equip van tenir amb una serp. Els directius de la cadena, li oferiren presentar el seu propi programa entorn dels animals en general i els rèptils en particular: "Frank de la Jungla".
El 25 de desembre de 2011 va estrenar-se un nou format del programa anomenat "La selva en casa", ambientat a Espanya.
El 21 de desembre de 2012, Frank Cuesta va deixar el seu programa "Frank de la Jungla" i "La selva en casa", ja que estava cansat d'estar a la TV. Frank va acomiadar-se de l'audiència el gener de 2013. Va declarar a Twitter:
| « | Han bastado 5 días en la selva para tomar la decisión... Disfrutad de los 4 últimos episodios de Frank de la Jungla en enero... porque no habrá más | » |
Actualment (2013) el mateix Frank grava, edita i presenta el seu propi canal de Youtube on segueix divulgant els seus coneixements sobre animals.

## Referències

* ↑ Frank Cuesta, el pollastre de Lleó El Periódico
* ↑ 'La selva en casa', el nuevo programa de Frank Cuesta para Cuatro Formulatv
* ↑ «Frank Cuesta abandona el "hipócrita mundo de la tele": "Ya no me divierto"». Arxivat de l'original el 2013-05-03. [Consulta: 19 abril 2013].
* ↑ Canal de Frank Cuesta a Youtube

## Enllaços externs

* Web oficial del programa a Cuatro.com
# Barapole

Barapole és un riu de l'Índia, al sud-oest de Kodagu (antigament Coorg) a Karnataka. El riu rep diferents noms segons la zona. Neix a les muntanyes Brahmagiri, al sud i corre en direcció a l'oest a través de les muntanyes, formant una bonica cascada a la frontera del districte de Kanada. A prop del Santuari de vida salvatge de Brahmagiri el riu omple un embassament amb equip de producció hidroelèctrica. Se li uneix el Kalluhole que ve del nord pel pas d'Heggala i el riu unit entra al territori tradicionalment anomenat Malabar on pren el nom d'Iritti, població per la qual passa i després de Valarpattanam, i desaigua a la mar prop de Chirakkal.

## Bibliografia

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Referències

* ↑ Coffeeland News. «Kerala Govt starts work on Barapole Dam while Karnataka Govt ignores» (en anglès), 01-10-2010. Arxivat de l'original el 2018-12-28. [Consulta: 27 desembre 2018].
# La Presse de Tunisie

La Presse és el diari de major circulació de Tunísia, creat el 12 de març de 1936. Era proper al partit governamental Reagrupament Constitucional Democràtic (RCD) del president Zine El Abidine Ben Ali. És de titularitat pública. S'edita en francès. El seu preu (2007) és de 450 milims (aproximadament 0,30 Euros). Té 53 periodistes en plantilla.
# Balthasar Niederkofler

Balthasar Niederkofler (Zell am Ziller, 10 de novembre de 1906 - Gries am Brenner, 11 d'abril de 1989) fou un esquiador de fons austríac que va competir durant la dècada de 1930. En el seu palmarès destaca una medalla de bronze al Campionat del Món d'esquí nòrdic de 1933.

## Referències

* ↑ Resultats al Campionat del món d'esquí nòrdic (alemany)

## Bibliografia

* Österreichischer Skiverband (Hrsg.): Österreichische Skistars von A–Z, Innsbruck 2008, ISBN 978-3-9502285-7-1, S. 294f
# Wassulu

Wassulu (variants en francès Wassoulou, Wassalou, Ouassalou, Wasoulou i altres) és una regió històrica del sud-oest de Mali i nord-est de Guinea (Prefectures de Kankan, Kerouané, Beyla i Siguiri) i també la comarca a l'oest del riu Sankarani i al sud del Níger a Mali i Costa d'Ivori. La regió està centrada en la ciutat de Yanfolila, (al cercle de Yanfolila, regió de Sikasso, 150 km al sud de Bamako). La regió històrica de Wassoulou tenia una població estimada de 160.000 habitants. Altres ciutats són Madina Diassa i Bougouni. Rep el seu nom pel riu Wassoulou.
Wassulu fou també el nom donat a l'imperi malinké (mandenkà) de Samori Turé, creat a l'alt Níger i la capital del qual fou Bisandugu (des de 1878) sent el centre principal Kankan (des de 1881). El va crear en lluites entre 1865 i 1878 quan es va proclamar famaa (dirigent polític de territoris conquerit militarment) existir entre 1878 i 1898 quan els francesos van ser finalment triomfants i van establir la Colònia de la Costa d'Ivori.
La seva història es confon amb la del seu fundador i líder Samori Turé.

## Notes

* ↑ el 1872 ja es va proclamar cap de guerra a Sanankoro

## Referències

* ↑ «Côte d'Ivoire: histoire» (en francès). Larousse. [Consulta: 4 juliol 2023].
# Wassyla Tamzali

Wassyla Tamzali (Bugia, Algèria, 10 de juliol de 1941) és una advocada i escriptora feminista i laïcista algeriana. Va treballar com a advocada a Alger des del 1966 fins al 1977, i l'any 1996 es va fer càrrec del programa de la UNESCO per la igualtat de gènere, que va dirigir durant vint anys, i, a partir de 1996, va dirigir el programa de cooperació per a la promoció de les dones en el Mediterrani.
Son pare va ser assassinat durant la Guerra d'Algèria, que ella qualifica de «guerra d'un poble contra un exèrcit, no d'un exèrcit contra un altre exèrcit,» i va créixer en una granja que els seus pares van comprar a colonitzadors francesos. Afirma que lluita pel dret de les dones i contra el fonamentalisme islàmic i els integristes religiosos. Es defineix a ella mateixa com a atea de tradició musulmana, i sosté que el feminisme islàmic no existeix, que aquest concepte va ser creat per dones europees convertides a l'islam i que va néixer a Barcelona. Afirma igualment que hi ha racisme contra els àrabs a Occident, les arrels del qual es troben en el colonialisme.
Ha publicat diversos llibres, entre els quals Une éducation algérienne, de la révolution à la décennie noire (2007), amb el qual va guanyar el premi d'assaig de France Tèlevision i el premi Bel Ami, Une femme en colère (2009) o El burka com a excusa (2011), entre d'altres.
L'any 2009 va rebre el Premi Mediterrani Cultura.

## Referències

* ↑ Wassyla Tamzali, Notes biographiques. laicitequebec.wordpress.com (francès) [Consulta: 24 d'octubre del 2010]
* ↑ Sleeman, Elizabeth. The International Who's Who of Women 2002 (en anglès). Psychology Press, 2001, pàg. 562. ISBN 978-1-85743-122-3.
* ↑ «Wassyla Tamzali: "La ley del harén ha entrado en las empresas"». La Vanguardia, 16-04-2012.
* ↑ Ràdio canadenca 98,5 FM, Entrevista sobre el llibre Une femme en colère, de Wassyla Tamzali Arxivat 2010-11-23 a Wayback Machine., minut 2′47″ (francès)
* 1 2 Ràdio canadenca 98,5 FM, Entrevista sobre el llibre Une femme en colère, de Wassyla Tamzali Arxivat 2010-11-23 a Wayback Machine., minut 4'47'' (francès)
* ↑ Ràdio canadenca 98,5 FM, Entrevista sobre el llibre Une femme en colère, de Wassyla Tamzali Arxivat 2010-11-23 a Wayback Machine., minut 6'30'' (francès)
* ↑ Ràdio canadenca 98,5 FM, Entrevista sobre el llibre Une femme en colère, de Wassyla Tamzali Arxivat 2010-11-23 a Wayback Machine., minut 25'00" (francès)
* ↑ «Wassyla Tamzali presenta el libro ‘El burka como excusa’». AmecoPress. Información para la igualdad, 03-01-2011. [Consulta: 18 maig 2020].
* ↑ «Càpsules de Pau. Wassyla Tamzali». Institut Català Internacional per la pau. [Consulta: 18 maig 2020].
# Kongsvinger IL Toppfotball

El Kongsvinger IL Toppfotball és un club de futbol noruec de la ciutat de Kongsvinger. Forma part del club esportiu Kongsvinger IL.

## Història

El club va ser fundat el 31 de gener de 1892. La seva època més destacada fou entre 1983 i 1999, en les que jugà 17 temporades consecutives a la primera divisió. Destacaren una segona posició l'any 1992, i dues terceres posicions els anys 1986 i 1987. Va ser finalista de la copa noruega la temporada 2016.

## Referències

* ↑ «A-laget spillere». kil.no. Arxivat de l'original el 26 d’octubre 2013. [Consulta: 16 febrer 2013].
* ↑ Lliga 1992 a rsssf.no
* ↑ Lliga 1986 a rsssf.no
* ↑ Lliga 1987 a rsssf.no
* ↑ «Norway - Cup Finals». rsssf.com. [Consulta: 9 abril 2017].

## Enllaços externs

* Web oficial
* Supporter club
* Estadístiques